భారత సైన్యంలో కొత్త శకంమిలిటరీ పోలీసులుగా బాధ్యతలుఆర్మీచీఫ్ బిపిన్ రావత్ వెల్లడివాయుసేనలో ఇప్పటికే ఆరంభంనౌకాదళంలోనూ కదలిక ప్రారంభంన్యూఢిల్లీ, జూన్ 4: భారత సైన్యం తొలిసారిగా మహిళలను యుద్ధ రంగంలోకి దించుతోంది. మన సైన్యంలో మహిళలను చేర్చుకోవడం ఎప్పుడో ప్రారంభమైనప్పటికీ కదనరంగంలో పాత్ర పురుషులకే పరిమితం. పోరాటాల్లోనూ మహిళలను భాగస్వాములను చేస్తున్న అతికొద్ది దేశాల సరసన భారత కూడా చేరబోతోంది. ఈ మేరకు వేగంగా చర్యలను తీసుకుంటున్నట్లు సైనిక దళాల ప్రధానాధికారి జనరల్ బిపిన్ రావత వెల్లడించారు. మొదట ‘మిలిటరీ పోలీస్ జవాన్లు’గా మహిళలను తీసుకుంటామని తెలిపారు.సైన్యంలో ప్రస్తుతం వైద్యం, విద్య, న్యాయ సేవలు, సిగ్నల్స్ వ్యవస్థ, ఇంజనీరింగ్ రంగాల్లో మహిళలు పురుషులతో సమానంగా విధులు నిర్వర్తిస్తున్నారు. జర్మనీ, ఆస్ట్రేలియా, కెనడా, అమెరికా, బ్రిటన్, డెన్మార్క్, ఫిన్లాండ్, ఫ్రాన్స్, నార్వే, స్వీడన్ దేశాల మహిళలు సైన్యంలో భాగంగా కదనరంగంలో విధులు నిర్వర్తిస్తున్నారు. ‘మిలిటరీ పోలీసు జవాను’... కంటోన్మెంట్, సైనిక భవనాల కాపలా, సైనిక బలగాల కదలికల నియంత్రణ, సాధారణ, యుద్ధ సమయాల్లో సరకు రవాణా, సంక్షుభిత ప్రాంతాల్లో స్థానిక పోలీసులకు సహకారంగా విధులు నిర్వర్తించడం వంటి బాధ్యతలు నిర్వర్తించాల్సి ఉంటుంది.ఈ విధుల్లో భాగంగా మహిళా సైనికులు ఉగ్రవాదులను ఎదుర్కోవాల్సి రావొచ్చు. భారత వైమానిక దళం గత ఏడాది ముగ్గురు మహిళలను యుద్ధ విమాన పైలట్లుగా తీసుకుంది. నౌకాదళం కూడా యుద్ధ విధుల్లోకి మహిళలను తీసుకోవాలని యోచిస్తోంది. మరోపక్క ఆయుధాల తయారీకి ప్రైవేటు రంగానికి అవకాశం ఇవ్వడాన్ని రావత ఆహ్వానించారు.
bhaarata sainyamlo kotta sakammilitari poliisulugaa badhyataluarmichiph bipin ravat velladivaayusenalo ippatike aarambhamnaukaadalamloonuu kadalika praarambhamnyuudilli, joon 4: bhaarata sainyam tolisaarigaa mahilalanu yuddha rangamloki dinchutondi. mana sainyamlo mahilalanu cherchukovadam eppudo praarambhamainappatiki kadanarangamlo paatra purushulake parimitam. poraataalloonuu mahilalanu bhaagaswaamulanu chestunna atikoddi deshaala sarasana bhaarata kuudaa cherabotondi. ee meraku vegamgaa charyalanu teesukuntunnatlu sainika dalaala pradhaanaadhikaari janaral bipin raavata velladinchaaru. modata ‘military polies javaanlu’gaa mahilalanu teesukuntaamani telipaaru.sainyamlo prastutam vaidyam, vidya, nyaaya sevalu, signals vyavastha, injaneering rangaallo mahilalu purushulatho samaanamgaa vidhulu nirvartistunnaaru. jarmani, australia, kenada, america, briton, denmark, finland, frans, narve, sweedon deshaala mahilalu sainyamlo bhagamga kadanarangamlo vidhulu nirvartistunnaaru. ‘military polisu javaanu’... contonment, sainika bhavanala kapala, sainika balagaala kadalikala niyantrana, saadhaarana, yuddha samayaallo saraku rawana, sankshubhita praantaallo sthaanika polisulaku sahakaaramgaa vidhulu nirvartinchadam vanti baadhyatalu nirvartinchaalsi untundi.ee vidhullo bhagamga mahila sainikulu ugravaadulanu edurkovalsi ravochu. bhaarata vaimanika dalam gatha edaadi mugguru mahilalanu yuddha vimana pailatlugaa teesukundi. naukaadalam kuudaa yuddha vidhulloki mahilalanu teesukovaalani yochistondi. maropakka aayudhaala tayaareeki praivetu rangaaniki avakaasam ivvadaanni raavata aahvaaninchaaru.